section_heading: Pisanje i razvoj
paragraph_text: Knjiga je nastala u sklopu projekta portala eVaraždin kojemu je bio cilj po prvi put sustavno istražiti te u formi biografske knjige i dokumentarnog filma strukturirati Herjavčev život, djelovanje i ostavštinu. Iako je u trenutku pokretanja projekta od Herjavečeve smrti prošlo 17 godina, do nastanka ove knjige i dokumentarnoga filma „Đelac“(2020.) o Anđelku Herjavcu mogli su se pronaći tek fragmentarni medijski prikazi ili prigodne objave povodom obljetnica njegove smrti. Uočena je, stoga, opasnost da bi s još većim protekom vremena i nedostatkom živih svjedoka adekvatan prikaz života i djelovanja Anđelka Herjavca mogao biti posve nemoguć.